মাও বেইজিংয়ে চলে গেলেন, যেখানে তার পরামর্শদাতা ইয়াং চাংজি পিকিং বিশ্ববিদ্যালয়ে চাকরি নিয়েছিলেন। ইয়াং ভেবেছিলেন যে মাও ছিলেন ব্যতিক্রমী "বুদ্ধিমান এবং সুদর্শন", ইয়াং তাকে বিশ্ববিদ্যালয়ের গ্রন্থাগারবিদ লি দাজাওর সহায়ক হিসাবে চাকরি দিয়েছিলেন, উল্লেখ্য লি ছিলেন একজন প্রাথমিক চীনা কমিউনিস্ট। লি রাশিয়ায় অক্টোবর বিপ্লব নিয়ে একাধিক "নব তরুণ" রচনা করেছিলেন, সেই সময়ে ভ্লাদিমির লেনিনের নেতৃত্বে কমিউনিস্ট বলশেভিক পার্টি ক্ষমতা দখল করেছিল। লেনিন সামাজিক-রাজনৈতিক তত্ত্ব মার্কসবাদের একজন সমর্থক ছিলেন; এই মার্কসবাদ প্রথমে জার্মান সমাজবিজ্ঞানী কার্ল মার্কস এবং ফ্রেডরিখ এঙ্গেলস দ্বারা বিকাশিত হয়; এবং লি'র নিবন্ধগুলি চীনা বিপ্লবী আন্দোলনের মতবাদগুলিতে মার্কসবাদকে যুক্ত করেছিল। "আরও বেশি বৈপ্লবিক" হয়ে মাও প্রথমদিকে পিটার ক্রোপটকিনের নৈরাজ্যবাদ দ্বারা প্রভাবিত হয়েছিলেন, যা সে সময়ের সবচেয়ে আমূল পরিবর্তনবাদী মতবাদ ছিল। আগের যুগের বিপ্লবীদের দ্বারা সরকারের মাধ্যমে করা সরল আকারের পরিবর্তনের পরিবর্তে পিকিং বিশ্ববিদ্যালয়ের চ্যান্সেলর কাই ইউয়ানপেইয়ের মতো চীনা নৈরাজ্যবাদীরা সামাজিক সম্পর্ক, পারিবারিক কাঠামো এবং নারীদের সমতাতে সম্পূর্ণ সামাজিক বিপ্লব দাবি করতেন।তিনি লি এর পাঠচক্রে যোগ দিয়েছিলেন এবং ১৯১৯ সালের শীতে "মার্কসবাদের দিকে দ্রুত এগিয়ে গিয়েছিলেন এবং গ্রহণ করেছিলেন"।

মজুরি কম পেলেও মাও অন্য সাতজন হুনানি শিক্ষার্থীর সাথে একটি ছোট ঘরে থাকতেন, কিন্তু বিশ্বাস করেছিলেন যে বেইজিংয়ের সৌন্দর্য তাদেরকে "স্বচ্ছ ও জীবিত ক্ষতিপূরণ" দিয়েছিল। বিশ্ববিদ্যালয়ে মাও তার গ্রামীণ হুনানীয় উচ্চারণ এবং নিম্ন অবস্থানের কারণে অন্যান্য শিক্ষার্থীদের দ্বারা তিরস্কৃত হয়েছিলেন। তিনি বিশ্ববিদ্যালয়ের দর্শন এবং সাংবাদিকতা সমিতিগুলিতে যোগ দিয়েছিলেন এবং চেন তুসিউ, হু শিহ এবং কিয়ান জুয়ানতংয়ের মতো বক্তৃতা এবং সেমিনারগুলোতে অংশ নিয়েছিলেন। ১৯১৯ সালের বসন্তে মাওয়ের বেইজিংয়ের সময় শেষ হয়েছিল, তখন তিনি সেসব বন্ধুদের সাথে সাংহাই ভ্রমণ করেছিলেন যারা ফ্রান্স যাওয়ার প্রস্তুতি নিচ্ছিলেন। তিনি শাওশানে ফিরে আসেননি, যেখানে তার মা ছিলেন শারীরিকভাবে অসুস্থ। তার মা ১৯১৯ সালের অক্টোবরে মারা যান এবং তার বাবা ১৯২০ সালের জানুয়ারিতে মারা যান।

লং মার্চ: ১৯৩৪–১৯৩৫
উদ্ভববৃত্তান্ত
বেইজিং, নৈরাজ্যবাদ এবং মার্কসবাদ: ১৯১৭-১৯
গৃহযুদ্ধ